Kendelse om, hvorvidt en bestemmelse om udvisning skulle opretholdes
Ret: Retten i Helsingør (1. instans)
Faggruppe: Straffesag — Øvrige straffesager
Sagsemner: Strafferetlige sanktioner og andre foranstaltninger;
Udlændinge;

/

RETTEN I HELSINGØR

K E N D E L S E

afsagt den 16. januar 2020

Rettens nr. 1-3828/2019
Politiets nr. 0900-84130-00160-18

Anklagemyndigheden
mod
Domfældte
CPR nr. (Født 1980)

Ved Østre Landsrets ankedom af 10. marts 2010 blev Domfældte fundet
skyldig i overtrædelse af straffelovens § 237, jf. § 21, og § 245, stk. 1, og
våbenlovens § 10, stk. 2, jf. § 4, stk. 1, og dømt til anbringelse på psykiat-risk
afdeling samt udvist af Danmark med indrejseforbud for bestandig.

Ved rettens kendelse af 10. december 2018 blev den idømte foranstaltning
ændret til dom til behandling på psykiatrisk afdeling med tilsyn af Kriminal-
forsorgen i forbindelse med afdelingen under udskrivning, således at Krimi-
nalforsorgen sammen med overlægen kan træffe bestemmelse om genindlæg-
gelse.

Anklagemyndigheden har den 9. oktober 2019 indbragt sagen for retten, jf.
udlændingelovens § 50 a, stk. 1.

Påstande

Anklagemyndigheden har nedlagt påstand om, at bestemmelsen om udvisning
opretholdes.

Domfældte har nedlagt påstand om, at bestemmelsen om udvisning ophæves.

Sagens oplysninger

Læge 1, Psykiatrisk Center Sct. Hans, har i udtalelse af 16. maj 2018 oplyst
blandt andet:

"...
En medvirkende grund til Domfældtes aktuelle, stabile tilstand er en
effektiv medikamentel behandling med et antipsykotisk virkende
præparat. Det

Std 75269



/

side 2

er overvejende sandsynligt, at Domfældte vil opleve alvorligt tilbagefald,
hvis ikke han er i en kontinuerlig, passende psykiatrisk behandling. Med
tanke på hans svært behandlelige sygdom, og de alvorlige følger det fik i
form af alvorlig personfarlig kriminalitet til følge vil Domfældte få brug
for tæt og opsøgende psykiatrisk behandling og en tæt monitorering med
blandt andet blodprøver på grund af, at hans aktuelle medikamentelle
behandling kan have alvorlige, livstruende bivirkninger. Det er også
hospitalets vurdering, at der er grund til at frygte, at Domfældte ville
kunne begå personfarlig kriminalitet, hvis behandlingsforløbet afbrydes.
..."

Læge 2, Psykiatrisk Center Sct. Hans, har i udtalelse af 30. september 2019
oplyst blandt andet:

"
...
Aktuelt:
Patienten blev flyttet til åbent retspsykiatrisk afsnit R4 d. 27. august 2018
og den 10. december 2018 fik han b-dom. Han er stadig indlagt på åbent
retspsykiatrisk afsnit R4.
Objektivt er pt. almindelig klædt og velsoigneret. Venlig og imøde-
kommende, neutral stemning med et let nedsat psykomotorisk tempo.
Sparsom og lettere umoduleret øjenkontakt, normal formel kontakt,
spinkel emotionel kontakt, affektneutral.
Tager initiativer og er mere spontan. Konkret tænkende og præget af
affekaffladning. Ingen adfærd under samtale som tyder på hallucinato-
riske oplevelser, huser ingen oplagte symptomer eller fund på systema-
tiserede vrangforestillinger. Der vurderes at være LAV risiko for fysisk
vold rettet mod personale og medpatienter. Han misbruger ikke. Han
samarbejder fint omkring alle behandlingsindtag.
Pt har suicidal risikoniveau l . Han er ikke suicidal.

GAF Funktionsskala: 38

Han tager sin antipsykotiske medicin, overholder husorden og aftaler, og
benytter sig af terapeutiske samtaler.
Pt. er i behandling af clozapin. Han følges sikkerhedsmæssigt forsvar-ligt
og i henhold til vejledning om behandling med clopzapin, dvs. pt.
afleverer månedlig blodprøve og EKG hver 3. mdr.
Vi arbejder ud fra en kognitiv referenceramme for at habilitere/rehabili-
tere pt. Der arbejdes miljøterapeutisk med ugeskema /struktur med
henblik på at styrke patientens ADL funktioner.
Patienten bruger sin terrænfrihed samt uledsaget udgang hver dag. Det
går uden problemer. Pt. bruger orloven (overnatninger) på 3-4 dage uden
problemer, hvor han befinder sig hos sin mor i Helsingør. Pt. har stadig
sin egen bolig i Helsingør som han har fået via Kommunen.



/

side 3

Pt. er tilhørende Helsingør Kommune.

Diagnoser
Paranoid skizofreni (DF200)

Medicinstatus
Aktuel medicinering:
-clozapin, Indication(er): behandling af skizofreni, 450 mg, Oral anven-
delse, Nat,
-p omega-3-triglycerider inkl. andre estre og syrer, Indication(er):
kosttilskud, 2.000 mg, Oral anvendelse, Hver 24. time,
-sertralin, Indication(er): mod angst, 200 mg, Oral anvendelse, Nat.

p.n ved behov
Ibuprofen, Indication(er): mod smerter, 400 mg, Oral anvendelse, p.n.
max. 3xdgl,
oxazepam, Indication(er): beroligende, 30 mg, Oral anvendelse, p.n.
2xdgl,
paracetamol, Indication(er): mod smerter, I .000 mg, Oral anvendelse,
p.n. 4xdgl,

Aktuelle behandlingsplan:
Domfældte lider af en paranoid skizofreni, men aktuelt er velbehandlet
på nuværende dosis antipsykotisk medicin og har været det igennem me-
get lang tid.
Planen er at patienten fortsætter med medicinen (Clozapine 450 mg x
dgl. i tabletter mod psykose og Sertralin 200 mg mod angst) og dette er
han enig i at han skal gøre. Domfældtes psykisk tilstand er stabil og han
er velmedicineret. Han misbruger ikke. Ifølge retningslinjer skal der
tjekkes blodprøve hver måneder af hensyn til clozapine behandlig og ekg
hver 3 mdr. Det kan følges ambulatorisk.
Domfældte er samarbejdende med at aflevere blodprøver.
Domfældtes personlige mål for behandlingen er, at han vil fortsætte med
den medicinske behandling.

Hvis Domfældte får udvisningsdommen ophævet vil afdelingen herfra
udar-bejde en udslusningsplan til egen bolig. Aktuelt er det ikke muligt at
opskrive ham på grund af dommen til udvisning. Der skal etableres et
kommunalt tværsektorielt arbejde og pt. blive henvist til opfølgning af
DPC og behandlingsansvaret overdrages til den ansvarlige ledende
overlæge.

Hvis Domfældte ikke udvises med det samme efter prøvelse af
udvisningen efter udlændingelovens 50a, men fortsat skal udvises senere,
må man forvente, at han enten skal forblive indlagt som b-dømt på
ubestemt tid i vores afdeling eller udskrives til et udrejsecenter. I den
forbindelse vil overdragelse ske til den nærmeste psykiatriske afdeling
mht. til at stå



/

side 4

for varetagelse af dommen.

Med hensyn til Domfældtes diagnose og den alvorlige kriminalitet han
har begået i en psykotisk tilstand, anbefales det derfor, at han fortsætter
langvarigt behandling med antipsykotisk medicin. Hvis dømte ophører
indtagelse af den antipsykotisk virkende medicinske behandling vil risi-
koen for tilbagefald af skizofreni (en opblussen af de symptomer, der i
første omgang ledte til diagnosen) være betydelige hos Domfældte.

Domfældte kan behandles ambulant, dvs. at han ikke længere behøver at
være indlagt for at fortsætte sin behandling og han er klar til udskrivel-se
inden for en nærmeste fremtid (2-4 mdr.). Dermed kan en anbringel-se i
udrejsecenter være en mulighed.

Konklusion:
På baggrund af lægelig vurdering findes Domfældte klar til udskrivelse
in-den for den nærmeste fremtid (2-4 måneder). Der er intet psykisk el-
ler somatisk som forhindrer udskrivning fra hospitalet.
Til brug for behandlingen af spørgsmålet om opretholdelse af den ud-
visningsbestemmelse, som Østre Landsrets ankedom af 10. marts 2010
også indeholdt, advisere vi om at pt. er klar til udskrivelse i næste 2-4
mdr. således, at spørgsmålet om opretholdelse af udvisningsbestemmel-
sen kan behandles inden udskrivning.
..."

Af Udlændingestyrelsens udtalelse af 3. december 2018 fremgår blandt an-det:

"...
Nordsjællands Politi har ønsket en udtalelse vedrørende behandlings-
mulighederne i Bosnien-Hercegovina, og det er til sagen oplyst, at
Domfældte aktuelt er under behandling med følgende præparater: Tablet
Clozapin, 500 mg. dagligt
Tablet Sertralin, 225 mg. dagligt
Af oplysninger fra MedCOl, en EU-finansieret database vedrørende
sygdomsbehandling, fremgår det, at præparaterne Clozapin og Sertralin
er tilgængelige i Sarajevo på private apoteker, men det fremgår ikke,
hvad prisen er på præparaterne.

Det fremgår endvidere af oplysninger fra MedCOl vedrørende de gene-
relle behandlingsmuligheder i Bosnien, at det er muligt at modtage psy-
kiatrisk behandling i Sarajevo på et offentligt hospital. Det er også mu-
ligt at modtage akut behandling ved mistanke om risiko for selvmord.
Det er også muligt at modtage psykologisk behandling i Sarajevo ved
faguddannet personale, og man kan dermed også blive behandlet for
paranoid skizofreni.
..."



/

side 5

Der er under sagen tillige dokumenteret fra Nordsjællands Politi, Udlændin-
gecenters udtalelser af 18. november 2019 og 6. januar 2020, samt Udlæn-
dingestyrelsens mail af 27. november 2018 med bilag.

Forklaring

Domfældte har forklaret, at han første gang fik en behandlingsdom i 2008. Han
var derfor i 2008 allerede i behandling ved Sted, hvor han boe-de. Han fik
medicin, som han ikke skulle have, og han var derfor ikke klar over, hvad der
skete. Han handlede uagtsom og uvilligt. Han gik ned på ga-den. Han troede
nogen ville slås, og han tog derfor en kniv med, og så gik det galt. Hans
behandling blev senere ændret, og han er i dag stabiliseret. Han er stadig
indlagt på Sankt Hans, og han får stadig Sertralin og Clozapin. Der er nogen,
der giver ham pillerne hver dag og påser, at han tager pillerne. Han får også
noget beroligende og smertestillende i pilleform. Det bliver han tilbudt og får
det hver aften. Han får tjekket blodprøver hver 14. dag. Det sker for at tjekke,
om han kan klare al sin medicin. Det kan tjekkes ambulant. Det er gået godt
før. Hans EKG tjekkes også med samme interval, ca. hver 14.-20. dag.
Lægerne mener, at han skal tage medicin resten af livet. Han kom til Danmark
i 1991. Han er født i Bosnien, hvor han gik i skole, indtil der opstod krig.
Muslimer angreb hans mor og far. Hans mor er kroater, og hans far er serber,
der blev født i Kroatien. Muslimer er imod både serbere og kroatere. Man kan
se på hans navn, at han er kristen. Hvis han vender til-bage, er der fare for, at
han bliver slået ihjel. Han har ingen familie i det tidli-gere Jugoslavien. De
flygtede også. Han har ikke et netværk eller bekendte i Bosnien-Hercegovina.
Han har heller ikke et sted at bo i landet. Han har in-gen tilknytning til
Bosnien-Hercegovina. Han har gået i skole i Danmark si-den sin ankomst, og
han har lært dansk. Han har danske kammerater. Han har ikke tilknytning til
personer i Bosnien-Hercegovina. Hans far er til stede i retten idag. Både hans
mor og far bor i Danmark. Hans andre slægtninge er spredt rundt i hele Europa.

Rettens begrundelse og afgørelse

Domfældte, der er statsborger i Bosnien-Herzegovina, kom efter det oplyste til
Danmark i 1992. Han har forklaret, at han ikke har familie i Bosi-nen-
Herzegovina og er uden netværk i landet.

Efter de foreliggende lægelige oplysninger lægger retten til grund, at
Domfældte, som lider af paranoid skizofreni, aktuelt er velbehandlet, og at han
under hensyn til sin diagnose og den alvorlige kriminalitet, som han har begået
i psykotisk tilstand, har behov for langvarig behandling med antipsy-kotisk
medicin. Det er oplyst, at Domfældte har brug for tæt og op-søgende
psykiatrisk behandling og en tæt monitorering med blandt andet blodprøver på
grund af, at hans aktuelle medikamentelle behandling kan have alvorlige,
livstruende bivirkninger. Det fremgår, at Domfældte er



/

side 6

samarbejdsvillig, og at han ikke misbruger. Det er oplyst, at risikoen for til-
bagefald af skizofreni vil være betydelig, såfremt Domfældte ophører med
indtagelse af den antipsykotisk virkende medicinske behandling, og at der i så
fald er grund til at frygte, at Domfældte ville kunne begå personfarlig
kriminalitet.

Retten bemærker, at det efter praksis ikke er afgørende, om domfældte ved
udsendelse til Bosnien-Hercegovina kan opnå den samme behandling som i
Danmark, eller en behandling på tilsvarende niveau, men det har betydning,
om domfældte har adgang til relevant behandling i hjemlandet.

Retten lægger efter de oplysninger, som Udlændingestyrelsen har tilveje-bragt,
til grund, at de to præparater, som Domfældte aktuelt er be-handling med, er
tilgængelige i Bosnien-Herzegovina på to private apoteker i Sarajevo, ligesom
det oplyses, at det i Bosien-Herzegovina er muligt at mod-tage psykiatrisk
behandling i Sarajevo på et offentligt hospital.

Der foreligger ikke i sagen oplysninger om, hvorvidt Domfældte i Bosnien-
Herzegovina kan modtage ambulant, opsøgende psykiatrisk behand-ling,
herunder i forbindelse med medicinindtagelse samt foretagelse af blod-
prøvekontrol og måling af EKG. Det er endvidere ikke oplyst, hvorvidt
Domfældte, der må forventes at være uden indtægter ved tilbagesendelse til
Bosien-Herzegovina, kan opnå disse ydelser og medicin vederlagsfrit.

Retten finder på det foreliggende grundlag, at der foreligger en sådan usik-
kerhed om, hvorvidt Domfældte i Bosien-Herzegovina kan få den nødvendige
og relevante behandling og støtte, og om han reelt har adgang hertil, at
Domfældtes helbredsmæssige tilstand taler afgørende imod, at udsendelse kan
finde sted, jf. udlændingelovens § 50 a, stk. 1 og 2.

Oplysningerne om karakteren og grovheden af den kriminaliet, som
Domfældte er domfældt for at have begået i Danmark, kan ikke føre til et andet
resultat.

Derfor bestemmes:

Bestemmelsen i Østre Landsrets ankedom af 10. marts 2010 om, at Domfældte
udvises af Danmark med indrejseforbud for bestandig, ophæves.

Statskassen skal betale sagens omkostninger.

Dommer



/





/